HØRINGSSVAR fra Fagforbundet teoLOgene: **Forskrift om regler for valg av Kirkerådet, tilhørende endringer i kirkeordningen og endring i forskrift om regler for Kirkerådets virksomhet.**

**Overordnet:** *Fagforbundet teoLOgene* ***støtter ikke*** *endringer i Kirkerådets sammensetning ved en reduksjon av antall prester i rådet. Vi kan ikke se at det er saklig grunnlag hverken i KM behandling av saker og vedtak, heller ikke i høring etter Müller-Nilsen-utvalgets utredning som skulle tilsi at en slik sak bør fremmes for KM. Vi stiller derfor spørsmål med grunnlaget for KR å fremme en slik sak fo KM 23. Forslaget om endring i KR sammensetning ift antall prester vil etter vårt syn medføre en alvorlig svekking av balanse mellom råd og embete. Samvirketanken som har vært bærende i Dnks styringsorganer vil derfor bli alvorlig svekket hvis dette forslaget skulle vedtas. Fagforbundet teoLOgene stiller seg sterkt kritisk til en slik utvikling.*

**1. Geografisk representasjon**

Vi mener at det fortsatt bør regelfestes representasjon

fra hvert bispedømme ved valg til Kirkerådet.

**2. Kirkerådets sammensetning**

Vi ser som sagt ikke grunnlag for endring av prester i rådet og kan heller ikke se saklig grunnlag som nevnt for at saken skal opp på KM nå i 2023. TeoLOgene mener at rådet bør ha samme sammensetning videre som i dag, bla med 4 prester.

**3. Valgregler leke representanter**

Fagforbundet teoLOgene anbefaler alternativ 1 for avtalevalg. Vi anser det

som viktig å videreføre en valgordning som sikrer deltakelse i Kirkerådet fra hvert

bispedømmeråd. For flertallsvalg anbefales alternativ 2. Dette ansees best å kunne

ivareta ønsket om å sikre representativ bredde blant de som blir valgt til Kirkerådet.

**4. Valgregler geistlig og lek kirkelig tilsatt representant**

Fagforbundet teoLOgene anbefaler flertallsvalg.

**5. Endring i virksomhetsreglene for Kirkerådet**

Fagforbundet teoLOgene støtter at det inntas i regelverket at Preses må være

til stede i Kirkerådet for at rådet skal være beslutningsdyktig.

For Fagforbundet teoLOgene

Thore Wiig Andersen

leder